*Λαμία, 23 Δεκεμβρίου 2021*

**Δελτίο Τύπου**

**Έκδοση του πρώτου παραχωρητηρίου στα «κόκκινα σπίτια» Μαλεσίνας.**

**Ολοκληρώνεται η λύση προβλήματος που εκκρεμεί από το 1894.**

Εκδόθηκε, χθες, 22/12/2021, από το Υπουργείο Οικονομικών, η πρώτη απόφαση δωρεάν κατά κυριότητα παραχώρησης δημοσίου ακινήτου για τα «κόκκινα» σπίτια της Μαλεσίνας.

Η απόφαση αποτελεί τίτλο κυριότητας και έχει αποσταλεί ήδη στον δικαιούχο, ώστε να προβεί στη μεταγραφή.

Τις επόμενες ημέρες θα εκδοθούν από το Υπουργείο Οικονομικών και οι υπόλοιπες αποφάσεις (παραχωρητήρια) για τους φακέλους που έχει ήδη αποστείλει η αρμόδια Επιτροπή εξέτασης αιτήσεων και γνωμοδότησης για την παραχώρηση εκτάσεων του άρθρου 28 του ν. 4778/2021.

Σημειώνεται ότι με τροπολογία του Υπουργείου Οικονομικών έχει παραταθεί κατά δύο (2) μήνες η ημερομηνία εξέτασης των αιτήσεων, και συγκεκριμένα έως 31/1/2022.

O Υπουργός Οικονομικών κ. Χρήστος Σταϊκούρας, με μεθοδικότητα επιλύει ένα δίκαιο, αλλά και εξαιρετικά πολύπλοκο ζήτημα που απασχολεί δεκάδες οικογένειες της περιοχής της Μαλεσίνας.

Ο πρώτος πολίτης δικαιώνεται.

Η προσπάθεια συνεχίζεται με στοχοπροσήλωση για την ολοκλήρωση του εγχειρήματος.